 Dhanka kale waxa sii adkaaday ku wada noolaanshihii dusiga sare ee Timo-cade, oo ardaydu aad ugu kala qaybsantay arinta xadhigii macalimiinta uffo, inkastoonu wax dagaal ah oo muuqdaa ka dhicin hadana is necbaansho iyo kala fogaan xoog leh ayaa abuurmay, dugsiga waxa ku noolaa sidaan hore u soo sheegay arday badan oo meelo kala duwan ka kala timid cid kastana lahayd, waxa la yaab iyo cawo-daro ahayd in dhalintii walaalaha ahayd ee meel ku wada noolayd, ee iska xigtay dadka kale uu maamulkii Siyaad Bare ku dhex tuuro dab oo kala fogeeyo, oo qaarna soo dhawaysto oo uu weliba fikrado kale ka dhaadhiciyo, qaarna ku shaabadeeyo qabiil, dib-u-socod iyo waxay ugu yeedhi jireen kacaan diid ! 